Diari Oficial de la Generalitat Valenciana


Sumari del DOGV 7697, del 14-01-2016 (2015/9963)

Notificació de la sentència dictada en el procediment de divorci contenciós número 765/2013.
--------------------------------------------------------------------------------------------

### Dades del document

Número de DOGV
:   7697

Data del DOGV
:   14-01-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2015/9963


Organisme emissor
:   Jutjat de Primera Instància Número 9 de València

Tipus de document
:   Edicte

Notificació de la sentència dictada en el procediment de divorci contenciós número 765/2013. [2015/9963]  
Divorci contenciós número 000765/2013.  
Demandant: Óscar Mauricio Nieves Jaimes.  
Procuradora: Nuria Juan Muñoz.  
Demandada: Deysi Catalina Rodríguez Núñez.  
Procurador/a: -  
  
Antonio Rodríguez-Moldes Peiró, lletrat de l'Administració de Justícia del Jutjat de Primera Instància número 9 de València, mitjançant aquest edicte faig saber que en les actuacions de divorci contenciós, seguides amb el número 000765/2013, a instàncies d'Óscar Mauricio Nieves Jaimes contra Deysi Catalina Rodríguez Núñez, en situació de rebel·lia, en data 30 de novembre de 2015 ha recaigut sentència en què la dispositiva diu així:  
  
«Estime parcialment la demanda interposada per la procuradora dels tribunals Nuria Juan Muñoz, en nom i representació d'Óscar Mauricio Nieves Jaimes, contra Deysi Catalina Rodríguez Núñez, i, en conseqüència, declarar dissolt per divorci el matrimoni format per Óscar Mauricio Nieves Jaimes i Deysi Catalina Rodríguez Núñez, amb tots els efectes legals inherents a aquest pronunciament, i en especial les mesures següents:  
1. La pàtria potestat sobre la menor, nascuda el 9 de juliol de 2007, serà compartida entre els progenitors i s'atribueix la guarda i custòdia de la menor a sa mare, Deysi Catalina Rodríguez Núñez.  
2. Mentre subsistisca la situació actual de desconeixement del parador de la progenitora i de la menor, quedarà en suspens el règim de visites per al progenitor no custodi. En el cas que aquestes apareguen dins del primer any de vigència de la present resolució, el règim de visites, comunicació i estades de la menor amb el progenitor no custodi serà el següent:  
El progenitor, senyor Nieves Jaimes, disposarà de la companyia de la seua filla quan així ho desitge, sempre que hi haja acord amb la progenitora custòdia i respectant els horaris i necessitats de la menor. Per al cas en què hi haja discòrdia, el pare podrà tindre la menor en la seua companyia els caps de setmana alterns des de les 20.00 hores del divendres i la reintegrarà al domicili matern el diumenge a les 20.00 hores. Així mateix, dos dies a la setmana, concretament els dimarts i els dijous, podrà el pare tindre amb ell la menor des de l'eixida del col·legi fins a les vuit de la vesprada, i haurà de reintegrar-la al domicili matern.  
Igualment tindrà amb ell la seua filla la meitat de les vacances de Nadal, Setmana Santa i estiu. La mare triarà el període en què estiga la xiqueta amb ella els anys parells i el pare els anys imparells, en cas de desacord.  
Pel que fa als esmentats períodes vacacionals: les vacances de Nadal es dividiran en dos períodes, un des de les 12.00 hores del dia en què inicien les vacances escolars i que es prolongarà fins a les 12.00 hores del dia 30, i el següent període serà el comprés entre les 12.00 hores del dia 30 de desembre i les 20.00 hores del dia anterior a l'inici de les classes.  
Les vacances de Setmana Santa es dividiran en dos períodes, un des de les 12.00 hores del dia en què inicien les vacances escolars fins a les 20.00 hores del Dijous Sant, i el segon des de les 20.00 hores del Dijous Sant fins a les 20.00 hores del dia anterior a l'inici de les classes escolars.  
Les vacacions d'estiu comprendran la meitat del període vacacional escolar.  
En el cas que el progenitor a qui corresponga estar en companyia de la menor no puga ocupar-se'n per motius laborals o justa causa, abans de deixar la menor a cura d'un tercer que no siga familiar directe, es posarà en contacte amb l'altre progenitor, i si aquest altre pot ocupar-se de la menor en l'esmentat període així es farà.  
Els caps de setmana el dia posterior dels quals siga festiu, bé per festivitat local bé per pont, el progenitor a qui corresponga el gaudi del dit cap de setmana podrà allargar-lo fins a les 20.00 hores del dia festiu anterior al següent laboral.  
Si es tenen notícies del parador de la demandada i de la menor transcorregut un any des de la present sentència, haurà de sol·licitar-se un nou règim de visites, la idoneïtat del qual, així mateix, haurà de valorar-se d'acord amb les circumstàncies concurrents en aquell moment.  
3. El progenitor, senyor Nieves Jaimes, ingressarà en el compte bancari que a aquest efecte designe la mare la quantitat de 150 euros mensuals, dins dels cinc primers dies de cada mensualitat. L'esmentat import s'actualitzarà anualment des de la data de la present resolució, d'acord amb les variacions que experimente l'índex de preus al consum que publique l'Institut Nacional d'Estadística o organisme que el substituïsca.  
A més de la dita pensió, els progenitors abonaran a mitges les despeses corresponents al material escolar, a la roba de la menor, al menjador escolar i a l'assegurança privada de la menor.  
Igualment, abonaran a mitges les despeses extraordinàries de la menor, després d'acreditar-les; s'entenen com a despeses extraordinàries obligatòries aquells despeses mèdiques no coberts per la Seguretat Social, i com a despeses extraordinàries voluntàries, aquelles despeses d'activitats extraescolars que seran abonades a mitges en tant els pares estiguen conformes en la realització per la menor de les esmentades activitats. En cas de desacord, les activitats extraescolars seran abonades exclusivament pel progenitor que desitge la seua realització per la menor.  
No cal fer exprés pronunciament en costes  
Comuniqueu aquesta resolució a les parts i feu-los saber que no és ferma i que s'hi pot interposar un recurs d'apel·lació en el termini de 20 dies, davant d'aquest jutjat, que haurà de substanciar-se i resoldre's per l'Audiència Provincial de València, d'acord amb el que disposen els articles 455 i següents de la Llei d'Enjudiciament Civil.  
  
Una vegada que siga ferma, comuniqueu aquesta sentència al Registre Civil de València on consta inscrit el matrimoni, en què haurà de ser inscrita al marge d'aquell.  
Així ho pronuncie, mane i firme.»  
  
I perquè valga de notificació de forma deguda a Deysi Catalina Rodríguez Núñez, en rebel·lia, expedisc i firme aquest edicte.  
  
València, 4 de desembre de 2015.- El lletrat de l'Administració de Justícia: Antonio Rodríguez-Moldes Peiró.